Jinsi ya kutengeneza kashata tamu na laini za nazi
Language: Swahili | Genre: News

A MAMA NTILIE  
Jinsi ya kutengeneza kashata tamu na laini za nazi"
JINSI YA KUPIKA
Anza na kupika shira. Weka sukari na maji kwenye sufuria na uanze kupika kwa moto wa kiasi. Tumia dakika saba mpaka 10 ili shira ili shira iwe tayari. Lakini muda pia unaweza kutegemea na moto ambao umeweka.
Inaweza kuchukua muda wa dakika zaidi ya kumi lakini muhimu ni kuiangalia shira yako kwa muonekano wake ama kwa kuonja ama kwa kuigusa na mkono.
Kama shira yako imeanza kuwa nzito au imeanza kutoa mapovu weka arki pamoja na rangi ya chakula, kama utapenda kuweka iliki basi unaweza kuweka pia.
Na Zulekha Khamis
Rangi ya chakula unaweza kutumia rangi ya unga ama rangi ya maji na unaweza tumia yoyote ambayo utapendelea.
Pika shira yako mpaka uone imeanza kuwa nzito na mapovu yamekuwa mengi juu na ukitaka kuigusa unaweza kuigusa kwa vidole viwili ukiviwachia unakuta shira yako inavutika mfano wa gundi.
Ukiona hivyo basi shira yako tayari. Weka nazi ama chicha zako za nazi ambazo ni nazi ambayo haijachujwa. Na uchanganye mchanganyiko wako kwa moto wa kiasi ambao sio mkubwa lau zitaungua haraka, koroga mpaka mchanganyiko wako uwe unapokoroga
unafuata mwiko na umeshashikana vizuri.
Weka mafuta kwenye kibao cha kufanyia kazi ama sinia na uuweke sawa kwa kutumia mwiko ama kijiko kiwango ambacho mwenyewe utapenda na kama mchanganyiko utakuwa mwepesi sana hapa basi inaweza kuwa shida kwenye
kukauka ama kwenye kukata kashata zako. Wacha kashata zako zikauke na nimetumia muda wa dakika 20 mpaka 25 lakini inategemea na hali ya hewa ya sehemu ambayo unafanyia kazi. Kukiwa na baridi basi kashata zako zinakauka kwa haraka.
Kashata zako zikianza kukauka basi unaweza kuweka alama ya kuzikata na ukaziwacha zikakauka zaidi. Kwa kuzikata unaweza kutumia kisu na unaweza kuzikata umbo ambalo utapenda mwenyewe kama vile umbo la pembe nne. Hapo basi kashata zako tamu na zenye ladha nzuri na harufu tamu ziko tayari kula. Andaa.
MAHITAJI Nazi vikombe 2 Sukari kikombe kimoja Maji kikombe kimoja Arki ya vanila Hiliki Rangi ya chakula